De quin tema parla el text?
Abraham Olano Manzano (Anoeta, 22 de gener de 1970) va ser un ciclista espanyol, que fou professional entre 1992 i 2002.
Va començar a destacar l'any 1994. Dies després de la Volta a Catalunya es va informar que havia donat positiu per cafeïna durant la disputa de la primera etapa que havia guanyat. Un cop confirmada la contraanàlisi, se'l va sancionar amb la pèrdua de la seva victòria, que va anar a parar a mans d'Alex Zülle, i amb 10 minuts a la classificació general. També va ser sancionat amb 3 mesos de suspensió.
Va ser campió del món en ruta (1995) i de contrarellotge (1998), sent el primer ciclista de la història a aconseguir el doblet.
També destacà a les grans voltes: va guanyar la Volta a Espanya (1998) i fou segon en una altra (1995), va pujar dues vegades al podi del Giro d'Itàlia (1996 i 2001) i quedà tres vegades entre els deu primers al Tour de França (amb la quarta posició de 1997 com a millor posició). En total va guanyar sis etapes a la Volta a Espanya i una al Tour de França, totes elles en contrarellotge.
Olano també va guanyar tres edicions del Campionat d'Espanya, una en ruta (1994) i dues en contrarellotge (1994 i 1998), la medalla de plata en contrarellotge dels Jocs Olímpics d'Atlanta i diverses voltes per etapes d'una setmana, com el Tour de Romandia (1996) i la Tirrena-Adriàtica (2000).
És un antic director tècnic de la Volta a Espanya.
El text tracta sobre esport.